Bošnjačka akademija nauka i umjetnosti

Bošnjačka akademija nauka i umjetnosti (BANU) je bošnjačka nacionalna akademija osnovana u Novom Pazaru 9. juna 2011. godine na više inicijativa Fatmira Alispahića a pod pokroviteljstvom Muamera Zukorlića, glavnog muftije Islamske zajednice u Srbiji.

Historija

Akademija je osnovana 9. juna 2011. godine. Sjedište Akademije je u Sarajevu, sa odjelom u Sarajevu i u Novom Pazaru. Akademija djeluje u Bosni i Hercegovini, Sandžaku i ostalim prostorima gdje žive Bošnjaci.

Organizacija

Za predsjednika Bošnjačke akademije nauka i umjetnosti (BANU) jednoglasno je izabran Ferid Muhić, a za potpredsjednike izabrani su prof. dr. Dževad Jahić i prof. dr. Lamija Hadžiosmanović. Predsjednik Senata Bošnjačke akademije nauka i umjetnosti je reisu-l-ulema prof. dr. Mustafa Cerić, a u Senatu Akademije još su izabrani: prof. dr. Ferid Muhić, prof. dr. Dževad Jahić, prof. dr. Lamija Hadžiosmanović, muftija Muamer Zukorlić, prof. dr. Muhamed Filipović, prof. dr. Ejup Ganić, književnik Nedžad Ibrišimović i prof. dr. Mevlud Dudić.

Nadzorni odbor BANU čine: prof. dr. Ismail Čekić - predsjednik, prof. dr. Šerbo Rastoder i prof. dr. Ibrahim Pašić, članovi. Predsjednik Suda časti Bošnjačke akademije je prof. dr. Omer Nakičević, a članovi su prof. dr. Hasnija Muratagić Tuna  i akademski slikar Mehmed Slezović. Generalni sekretar Bošnjačke akademije nauka i umjetnosti je muftija Muamer Zukorlić.

 Članovi 

 Reference 

 Vanjski linkovi 
 Zvanična stranica BANU 

Kategorija:Organizacije u Bosni i Hercegovini
Kategorija:Organizacije u Srbiji
Kategorija:BANU
Kategorija:Organizacije osnovane 2011.
Kategorija:Obrazovanje u Sarajevu